ai4bharat/Pralekha huggingface dataset:
நிதி அமைச்சகம்
உள்கட்டமைப்புக்கான வருங்கால திட்டங்கள் குறித்த கூட்டத்திற்கு நிதி அமைச்சர் திருமதி நிர்மலா சீதாராமன் தலைமை வகித்தார்
உள்கட்டமைப்புக்கான வருங்கால திட்டங்கள் குறித்து மூத்த அரசு அதிகாரிகளுடன் காணொலி மூலம் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இன்று ஆலோசனை நடத்தினார். உள்கட்டமைப்புக்கான வருங்கால திட்டங்கள் குறித்து அமைச்சகங்கள்/துறைகளுடன் நிதி அமைச்சர் நடத்தும் ஐந்தாவது ஆய்வு கூட்டம் இதுவாகும்.
அமைச்சகங்கள் மற்றும் அவற்றின் மத்திய பொதுத் துறை நிறுவனங்களின் மூலதன செலவின திட்டங்கள், பட்ஜெட் அறிவிப்புகள் செயல்படுத்தப்படுவதன் நிலைமை மற்றும் உள்கட்டமைப்பு முதலீட்டை விரைவு படுத்துவதற்கான நடவடிக்கைகள் குறித்து கூட்டத்தின் போது விவாதிக்கப்பட்டது.
நிதி, பொருளாதார விவகாரங்கள், பொதுத் துறை நிறுவனங்கள், சாலை போக்குவரத்து மற்றும் நெடுஞ்சாலைகள், தொலை தொடர்பு மற்றும் அணு சக்தி செயலாளர்கள், மூன்று அமைச்சகங்கள்/துறைகளை சேர்ந்த மத்திய பொதுத் துறை நிறுவனங்களின் தலைவர்கள் மற்றும் நிர்வாக இயக்குநர்கள்/தலைமை செயல் அதிகாரிகள் இன்றைய கூட்டத்தில் கலந்து கொண்டனர்.
அமைச்சகங்கள் மற்றும் அவற்றின் மத்திய பொதுத் துறை நிறுவனங்களின் மூலதன செலவின செயல்பாடுகளை ஆய்வு செய்த நிதி அமைச்சர், பெருந்தொற்றுக்கு பிறகு பொருளாதாரத்திற்கு புத்தாக்கம் அளிப்பதில் மூலதன செலவுகள் முக்கிய பங்காற்றும் எனவும், மூலதன செலவின இலக்குகளை அடையும் வகையில் பணியாற்ற வேண்டும் என்றும் கூறினார்.
2020-21 நிதியாண்டுடன் ஒப்பிடும் போது 34.5 சதவீதம் அதிகமான அளவில் ரூ 5.54 லட்சம் கோடி மூலதனத்தை 2021-22 பட்ஜெட் வழங்கியுள்ளதாகவும், இந்த முயற்சிகளுக்கு மத்திய பொதுத் துறை நிறுவனங்கள் வலு சேர்க்க வேண்டுமென்றும் அவர் கேட்டுக்கொண்டார்.
உள்கட்டமைப்பு செலவினம் என்பது மத்திய அரசு மட்டுமே செய்ய வேண்டிய ஒன்றல்ல என்று கூறிய திருமதி நிர்மலா சீதாராமன், மாநில அரசுகளும், தனியார் துறையும் இதில் பங்காற்ற வேண்டும் என்றார். தனியாருக்கு தேவையான அனைத்து ஆதரவையும் அமைச்சகங்கள் வழங்க வேண்டுமென்றும், பொதுத்துறை மற்றும் தனியார் துறை கூட்டு திட்டங்களை அமைச்சகங்கள் திட்டமிட வேண்டும் என்றும் அவர் கூறினார். சிறு, குறு மற்றும் நடுத்தர நிறுவனங்களுக்கு செலுத்த வேண்டிய நிலுவை தொகைகளை விரைந்து செலுத்துமாறு அமைச்சகங்கள் மற்றும் அவற்றின் மத்திய பொதுத் துறை நிறுவனங்களை நிதி அமைச்சர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726312
நுகர்வோர் நலன், உணவு மற்றும் பொது விநியோகம் அமைச்சகம்
பொது விநியோக முறை சீர்திருத்தங்களுக்கான திட்டங்கள் குறித்த செயலாளர், உணவு மற்றும் பொது விநியோகத் தலைவர்கள் அதிகாரமளிக்கப்பட்ட குழுவின் கூட்டம்
பொது விநியோக முறை சீர்திருத்தங்களுக்கான திட்டங்கள் தொடர்பான அதிகாரமளிக்கப்பட்ட குழுவின் கூட்டத்திற்கு இன்று தலைமை தாங்கினார். இந்தக் கூட்டத்தில் உணவு மற்றும் பொது விநியோகத்துறைச் செயலாளர், தலைமை நிர்வாக அதிகாரி , தலைமை இயக்குநர் , நான்கு மாநிலங்களின் உணவுத்துறைச் செயலாளர்கள் மற்றும் மின்னணு மற்றும் தகவல் தொழில்நுட்ப அமைச்சகம்  மற்றும் உணவு கார்ப்பரேஷன் இந்தியா  உறுப்பினர்கள் மற்றும் பிரதிநிதிகள் மதிப்பாய்வு செய்து ஒப்புதல் அளிக்க பொது விநியோகத் திட்டத்தின் ஒருங்கிணைந்த மேலாண்மை  விரிவாக்கம், இதன் கீழ் 'ஒரே இந்தியா ஒரே ரேஷன் அட்டை'  திட்டம் இந்தியா முழுவதும் செயல்படுத்தப்படுவதற்காக நடைபெற்றது. பொது விநியோகத் திட்டத்தின் ஒருங்கிணைந்த மேலாண்மையின்  கீழ் செய்யப்படும் பணிகள் தொடரப்படுவதையும், மேலும் வலுப்படுத்தப்படுவதையும் உறுதிசெய்யும் நோக்கில், மார்ச் 2021க்கு அப்பால் நீட்டிப்புக்கு இது பரிசீலிக்கப்படுகிறது.
நியாய விலைக் கடை தானியங்கி முறையில், ஒரே தேசம் ஒரே ரேஷன் கார்டு திட்டம் , ஆதார் செயல்படுத்தல் / சேர்ப்பு மற்றும் மொபைல் பயன்பாட்டின் மேம்பாடு ஆகியவற்றை புலம்பெயர்ந்த தேசிய உணவுப் பாதுகாப்பு சட்டப் பயனாளிகள் தங்களை பதிவு செய்து ஒரே தேசம் ஒரே ரேசன் அட்டைத் திட்டத்தின் முழு நன்மையையும் பெற உதவும் நோக்கில் அதிகாரமளித்தல் குழு ஆய்வு செய்தது.
பொது விநியோகத் திட்டத்தின் ஒருங்கிணைந்த மேலாண்மையின்  முன்மொழியப்பட்ட நீட்டிக்கப்பட்ட காலகட்டத்தில், மாநிலங்கள் / யூனியன் பிரதேசங்களின் நிதி தேவைகளும் பூர்த்தி செய்யப்படும்.
பிரதமர் அலுவலகம்
தமிழ்நாட்டின் விருது நகர் மாவட்டத்தில் பிஎம் மித்ரா மெகா ஜவுளிப் பூங்கா அமைக்கப்படுவதற்கு பிரதமர் வாழ்த்து
தமிழ்நாட்டின் விருது நகர் மாவட்டத்தில் பிஎம் மித்ரா மெகா ஜவுளிப் பூங்கா அமைக்கப்படுவதற்கு பிரதமர் திரு நரேந்திர மோடி வாழ்த்து தெரிவித்துள்ளார்.
மெகா ஜவுளிப் பூங்கா அமைக்கப்படுவதன் மூலம் உள்ளூர் பொருளாதாரம் சார்ந்த விருதுநகர் மாவட்ட மக்களின் எதிர்பார்ப்பு பூர்த்தி செய்யப்படும் என பிரதமர் திரு நரேந்திர மோடி கூறியுள்ளார்.
மத்திய அமைச்சர் பியூஷ் கோயல் வெளியிட்டுள்ள மெகா ஜவுளிப்பூங்கா அறிவிப்புக்கு பதில் அளித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
“தமிழ்நாட்டில் உள்ள எனது சகோதர–சகோதரிகளுக்கு இன்று சிறப்பான நாள். முன்னேற விழையும் மாவட்டமான விருதுநகர், பிரதமரின் மித்ரா மெகா ஜவுளிப்பூங்காவின் உறைவிடமாக இருக்கும். இது உள்ளூர் பொருளாதாரத்தை மேம்படுத்துவதோடு, தமிழ்நாட்டின் இளைஞர்களுக்கு பயன் அளிக்கும்.
தமிழ்நாடு ஜவுளித்துறையுடன் நெருங்கிய தொடர்பு கொண்டுள்ளது. பிரதமரின் மெகா ஜவுளிப்பூங்கா உலக அளவிலான செயற்கை இழை மற்றும் ஜவுளித் தொழில்நுட்ப சந்தையில் தமிழ்நாடு அதிக பங்கைப் பெற உதவும். இதனமூலம் ஜவுளிக்கான சர்வதேச மையமாக மாற்றுவதற்கான இந்தியாவின் முயற்சிகளை ஊக்குவிக்கும்.
(SM/ES/RS/KRS
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ராஜஸ்தானில் ₹250 கோடி மதிப்பீட்டில் மரபு கழிவுகளுக்கு தீர்வு காண இந்திய அரசு ஒப்புதல்.
புவியியல் ரீதியாக மிகப்பெரிய மாநிலமான ராஜஸ்தான், 3.4 லட்சம் சதுர கிலோமீட்டர் பரப்பளவில் அமைந்துள்ளது, ஆரவல்லி மலைத்தொடர், பாரத்பூரின் கியோலேடியோ தேசிய பூங்கா, ரந்தம்பூர் தேசிய பூங்கா மற்றும் முகுந்த்ரா ஹில்ஸ் புலிகள் காப்பகம் போன்ற பலவற்றுடன் இயற்கையுடன் பழமையான உறவைப் பகிர்ந்து கொள்கிறது.
அதன் மக்கள்தொகையில் 25%  நகர்ப்புறங்களில் வசிக்கும் நிலையில், 3.5 லட்சத்திற்கும் அதிகமான தனிநபர் வீட்டுக் கழிப்பறைகளையும் 31,000 க்கும் மேற்பட்ட சமூக மற்றும் பொது கழிப்பறைகளையும் நகர்ப்புற குடியிருப்பாளர்களுக்காக 2014 முதல் தூய்மை இந்தியா திட்டத்தின் பல்வேறு திடக்கழிவு மேலாண்மை முன்முயற்சிகளின் மூலம் அம்மாநிலம் கட்டியுள்ளது.
மாநிலம் முழுவதும் உள்ள 198 நகர்ப்புற உள்ளாட்சி அமைப்புகளில் நாள் ஒன்றுக்கு 4,800 மெட்ரிக் டன் திடக்கழிவுகள் உருவாகின்றன. இந்தக் கழிவுகளில் 28% மட்டுமே அறிவியல் பூர்வமாக செயலாக்கப்படுகிறது. துங்கர்பூர் போன்ற நகரங்கள் முன்னுதாரணமாக பணியாற்றும் போதிலும், மூலத்திலேயே கழிவுகளை தரம் பிரிக்கவும், கழிவுகளை பதப்படுத்தும் திறனை மேம்படுத்தவும், பாரம்பரிய குப்பை கிடங்குகளை அகற்றும் பணியை தொடங்கவும் அரசு விரைவில் நடவடிக்கை எடுக்க வேண்டியது அவசியம்.
அம்ருத் திட்டத்துடன் இணைந்து தூய்மை இந்தியா இயக்கம்-நகர்ப்புறம் 2.0, அக்டோபர் 1, 2021 அன்று பிரதமர் திரு நரேந்திர மோடியால் தொடங்கப்பட்டது. நிலையான சுகாதாரம் மற்றும் அறிவியல் கழிவு செயலாக்கத்தின் வாயிலாக ‘குப்பை இல்லாத நகரங்கள்’ எனும் இலக்கை அடைவது இதன் நோக்கமாகும்.
ஒருமுறை பயன்படுத்தும் பிளாஸ்டிக்கை படிப்படியாக ஒழிப்பது, கட்டுமானம் மற்றும் இடிப்பு கழிவுகளை அறிவியல் பூர்வமாக செயலாக்குவதை உறுதி செய்தல், கழிவு முதல் உரம், கழிவு முதல் எரிசக்தி, மற்றும் புத்தாக்க வசதிகளை நிறுவுதல் ஆகியவற்றில் தேசிய கவனம் செலுத்தப்படுகிறது.
மாநிலத்திற்கான தூய்மை இந்தியா இயக்கம்-நகர்ப்புறம் 2.0 பட்ஜெட் ஒதுக்கீடு ₹1,765.80 கோடி ஆகும். தூய்மை இந்தியா இயக்கம்-நகர்ப்புறத் திட்டத்தின் கீழ் 2014-19-ல் ஒதுக்கப்பட்ட ₹705.46 கோடியுடன் ஒப்பிடும் போது இது 2.5 மடங்கு அதிகம் ஆகும்.
தூய்மை இந்தியா இயக்கம்-நகர்ப்புறம் 2.0-ன் கீழ், வீட்டுவசதி மற்றும் நகர்ப்புற விவகாரங்கள் அமைச்சகம் ராஜஸ்தானின் உள்ளாட்சித் துறையுடன் இணைந்து திறன் மேம்பாட்டுப் பயிலரங்குகள், ஒவ்வொரு நகர்ப்புற உள்ளாட்சி அமைப்புக்கும் திடக்கழிவு மேலாண்மைக்கான செயல்திட்டத் தயாரிப்பு உள்ளிட்டவற்றில் தொடர்ந்து ஈடுபட்டு வருகிறது.
24 நகரங்களில் உள்ள 45.5 லட்சம் மெட்ரிக் டன்களுக்கும் அதிகமான மரபு கழிவுகளுக்கு தீர்வு காண்பதற்காக மாநிலம் சமர்ப்பித்த ₹250.15 கோடி மதிப்பிலான திட்டங்களுக்கு ஒப்புதல் அளித்ததன் மூலம் மத்திய வீட்டுவசதி மற்றும் நகர்ப்புற விவகாரங்கள் அமைச்சகம் மாநிலத்திற்கு ஊக்கமளித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1801163
மத்திய அமைச்சரவை
ஹரியானா மனேத்தியில் புதிய எய்ம்ஸ் தொடங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ் வரும் பரிந்துரைகளுக்கு ஒப்பந்தம் அளித்துள்ளது.
அ) ஹரியானா ரிவாரி மாவட்டத்தில் உள்ள மனேத்தியில் ரூ.1299 கோடி மதிப்பிலான புதிய அகில இந்திய மருத்துவ அறிவியல் நிறுவனம் அமைக்கவும்
ஆ) ரூ.2,25,000  அடிப்படை ஊதியம் கொண்ட ஓர் இயக்குனர் பதவிக்கும் ஒப்புதல் அளிக்கப்பட்டுள்ளது.
மின்னணு மற்றும் தகவல் தொழில்நுட்பம்
செமிகான்இந்தியா பியூச்சர் டிசைன் டி.எல்.ஐ திட்டத்தின் கீழ் மேலும் இரண்டு செமிகண்டக்டர் வடிவமைப்பு ஸ்டார்ட்அப்கள் / எம்.எஸ்.எம்.இ.களுக்கான ஆதரவை செமிகான் இந்தியா 2023 மாநாட்டில் மத்திய மின்னணு மற்றும் தகவல் தொழில்நுட்ப அமைச்சகம் அறிவித்தது
காந்திநகரில் இன்று நடைபெற்ற செமிகான் இந்தியா 2023 மாநாட்டின் 2வது பதிப்பில் செமிகான்இந்தியா எதிர்கால வடிவமைப்புக்கான வடிவமைப்புடன் கூடிய ஊக்குவிப்பு திட்டத்தின் கீழ் மேலும் இரண்டு செமிகண்டக்டர் வடிவமைப்பு ஸ்டார்ட்அப்கள் / எம்.எஸ்.எம்.இ.க்களுக்கான ஆதரவை மத்திய மின்னணு மற்றும் தகவல் தொழில்நுட்ப அமைச்சகம்  அறிவித்தது.
டி.எல்.ஐ திட்டத்தின் கீழ் ஆதரவுக்காக தேர்ந்தெடுக்கப்பட்ட இந்த இரண்டு ஸ்டார்ட்அப்கள் / எம்.எஸ்.எம்.இ.
1. அஹீசா டிஜிட்டல் இன்னோவேஷன்ஸ் பிரைவேட் லிமிடெட்
2. காலிகோ டெக்னாலஜிஸ்
அஹீசா டிஜிட்டல் இன்னோவேஷன்ஸ் பிரைவேட் லிமிடெட்  என்பது இந்தியாவின் சென்னையை தளமாகக் கொண்ட செமிகண்டக்டர் ஸ்டார்ட்அப் ஆகும், இது தொலைத்தொடர்பு, நெட்வொர்க்கிங் மற்றும் சைபர் பாதுகாப்பு களங்களில் கவனம் செலுத்துகிறது. சிலிக்கான் முதல் சிஸ்டம்ஸ் வரை மிகவும் வெற்றிகரமான அதிநவீன தொழில்நுட்ப தீர்வுகளை உருவாக்குவதில் அஹீசாவின் நிறுவனர்கள் நான்கு தசாப்தங்களுக்கும் மேலான அனுபவத்தைக் கொண்டுள்ளனர். இந்தியாவில் முழுமையாக வடிவமைக்கப்பட்டு உருவாக்கப்பட்ட நெட்வொர்க்கிங் எஸ்ஓசிகளின்  அஹீசா விஹான் தொடரை உருவாக்க அஹீசா முன்மொழிகிறது. இந்திய நெட்வொர்க் மற்றும் டெலிகாம் தயாரிப்பு உற்பத்தியாளர்களுக்கான ஓஎஸ், டிரைவர்கள், டூல்செயின்கள் மற்றும் பயன்பாடுகளுடன் அஹீசா விஹானை அடிப்படையாகக் கொண்ட ஜிபிஓஎன் / ஈபிஓஎன் ஓஎன்டி குறிப்பு தளத்தை  அஹீசா வெளியிடுகிறது.
காலிகோ டெக்னாலஜிஸ் என்பது இந்தியாவின் பெங்களூரை தளமாகக் கொண்ட செமிகண்டக்டர் ஸ்டார்ட்அப் ஆகும், இது எச்பிசி, பிக் டேட்டா மற்றும் ஏஐ / எம்எல் பிரிவுகளை உலகளாவிய நிறுவனங்களுக்கு வழங்குகிறது. இது முதன்மையாக எச்பிசி / ஏஐ பயன்பாடுகளுக்கு மென்பொருள் மற்றும் வன்பொருள் முடுக்க நுட்பங்களைப் பயன்படுத்தி கணினி செயல்திறனை மேம்படுத்துவதில் கவனம் செலுத்துகிறது.
அறிவியல் மற்றும் தொழில்நுட்பத்துறை
பெண் விஞ்ஞானிகள் மற்றும் புது நிறுவனங்களுக்கு ஊக்கமளித்தல் குறித்து நாடாளுமன்றத்தில் டாக்டர் ஹர்ஷ் வர்தன் அளித்த பதில்கள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய அறிவியல் & தொழில்நுட்பம், புவி அறிவியல் மற்றும் சுகாதாரம் & குடும்ப நலத்துறை அமைச்சர் டாக்டர் ஹர்ஷ் வர்தன் கீழ்கண்ட தகவல்களை அளித்தார்.
ஆய்வுகள் மற்றும் ஆராய்ச்சிகளில் பெண்களுக்கான வாய்ப்புகளை அதிகரிக்கும் விதமாக இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் சட்டப்பூர்வ அமைப்பான அறிவியல் மற்றும் பொறியியல் ஆராய்ச்சி வாரியம், செர்ப்-பவர் என்னும் திட்டத்தை தொடங்கியுள்ளது.
அறிவியல் மற்றும் பொறியியல் ஆராய்ச்சிகளுக்கான நிதி வழங்கலில் பாலின பாகுபாடை குறைக்கவும், ஆராய்ச்சிகளில் பெண்களின் பங்களிப்பை அதிகரிக்கவும் இந்த திட்டம் தொடங்கப்பட்டுள்ளது.
புதுமைகள் மற்றும் தொழில் தொடங்குவதற்கான சூழலை மேம்படுத்துவதற்காக பல்வேறு திட்டங்களுக்கு தேசிய அறிவியல் மற்றும் தொழில்நுட்ப தொழில் முனைதல் மேம்பாட்டு வாரியம் ஆதரவளித்து வருகிறது.
கொவிட்-19 பெருந்தொற்றை எதிர்த்து போராடுவதற்கான கவச் என்னும் முன்னெடுப்பின் கீழ், 51 புது நிறுவனங்களுக்கு தேசிய அறிவியல் மற்றும் தொழில்நுட்ப தொழில்முனைதல் மேம்பாட்டு வாரியம் ஆதரவளித்துள்ளது.
தேசிய அறிவியல் மற்றும் தொழில்நுட்ப தொழில்முனைதல் மேம்பாட்டு வாரியத்தின் நடவடிக்கைகளால் பல புது நிறுவனங்கள்  பயனடைந்துள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1694547
------
(Visitor Counter : 123
ரெயில்வே அமைச்சகம்
பார்சல் தொழிலின் வளர்ச்சி மீது ரயில்வே கவனம் செலுத்தவேண்டும்: திரு பியூஷ் கோயல்
சிறு வியாபாரிகள் மற்றும் வர்த்தகர்களுக்கு முக்கியமாக விளங்கும் பார்சல் தொழிலின் வளர்ச்சி மீது ரயில்வே கவனம் செலுத்த வேண்டும் என்று மத்திய ரயில்வே, தொழில் மற்றும் வர்த்தகம் மற்றும் நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல் கூறினார்.
ரயில்வேயின் பார்சல் தொழில் குறித்த ஆய்வுக் கூட்டம் ஒன்றை நடத்திய திரு பியூஷ் கோயல் இவ்வாறு கூறினார். ரயில்வே வாரியத்தின் உயரதிகாரிகள் உள்ளிட்டோர் இந்தக் கூட்டத்தில் கலந்துகொண்டனர்.
தனது பார்சல் சேவைகளுக்கு அதிக வர்த்தகர்களை ஈர்க்கும் வகையில் பல்வேறு நடவடிக்கைகளை கடந்த சில மாதங்களாக ரயில்வே எடுத்துள்ளது. புதுமைகளை புகுத்துவதன் மூலம் பார்சல் வர்த்தகத்தை விரிவுபடுத்த ரயில்வே முடிவு எடுத்துள்ளது.
விவசாயிகள் ரயில் சேவை உள்ளிட்ட ரயில்வேவின் நடவடிக்கைகளை பாராட்டிய அமைச்சர், பார்சல் பெட்டிகளின் உற்பத்தியை பெருக்கவும், டிஜிட்டல் மூலம் கட்டணம் செலுத்தும் வசதிகளை வழங்கவும் உடனடியாக நடவடிக்கைகள் எடுக்கப்பட வேண்டும் என்றார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1682707
----
(Visitor Counter : 94
PIB Headquarters
கொவிட்-19 - பிஐபி செய்தித் தொகுப்பு
02.08.2020
- குடியரசுத் துணைத் தலைவர் செயலகம்
- தொலைதொடர்பு மற்றும் தகவல் தொழில்நுட்ப அமைச்சகம்
- வடகிழக்குப் பகுதி வளர்ச்சி அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- அறிவியல் மற்றும் தொழில்நுட்பத்துறை
(
PIB Headquarters
பத்திரிகை தகவல் அலுவலகத்தின் தென் மண்டல தலைமை இயக்குநராக திரு. எம்.வி.வி.எஸ். மூர்த்தி பொறுப்பேற்பு
பத்திரிகை தகவல் அலுவலகத்தின் தென் மண்டல தலைமை இயக்குநராக திரு. எம்.வி.வி.எஸ். மூர்த்தி இன்று பொறுப்பேற்றார். இதுவரை தலைமை இயக்குநராக பதவி வகித்த திரு. கே. முத்து குமார் மும்பைக்கு மாற்றப்பட்டதை அடுத்து திரு. மூர்த்தி சென்னையில் இன்று பொறுப்பேற்றார்.
இந்திய தகவல் பணியில் 1984 ஆம் ஆண்டு தொகுப்பைச் சேர்ந்த இவர், சென்னைக்கு வரும் முன் புது தில்லி, ஐதராபாத், பெங்களூரு ஆகிய இடங்களில் அகில இந்திய வானொலி, விளம்பரம் மற்றும் காட்சி இயக்குநரகம், களவிளம்பர இயக்குநரகம், பத்திரிகை தகவல் அலுவலகம் உள்ளிட்ட மத்திய அரசு ஊடகங்களில் உயர் பொறுப்புகளை வகித்துள்ளார்.
மத்திய அமைச்சரவை
இந்துஸ்தான் காய்கறி எண்ணெய்க் கழக நிறுவனத்திற்கு சொந்தமான நில சொத்துகளை வீட்டுவசதி மற்றும் நகர்ப்புற விவகாரங்கள் துறை அமைச்சகத்துக்கு வகைமாற்றம் செய்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்துஸ்தான் காய்கறி எண்ணெய்க் கழக நிறுவனத்திற்கு  சொந்தமான அனைத்து நில சொத்துகளை வீட்டுவசதி மற்றும் நகர்ப்புற விவகாரங்கள் துறை அமைச்சகத்துக்கு  அல்லது அதன் அத்தாட்சி தரப்பட்ட முகமைக்கு, உரிய வகையில் பயன்பாட்டுக்கு/ வெளியில் வழங்குவதற்காக வகைமாற்றம் செய்வதற்கு ஒப்புதல் அளிக்கப்பட்டது.
(எச்.வி.ஓ.சி. -யின் நில சொத்துகளை மாற்றம் செய்வதன் மூலமாக, மத்திய அரசிடம் இருந்து எச்.வி.ஓ.சி.-க்காக பெறப்பட்ட கடன்கள், வட்டியுடன் சேர்த்து முழுமையாக தள்ளுபடி செய்யப்படும். பல்வேறு நீதிமன்றங்கள் / டிரிபியூனல்கள்/ ஆணையங்களில் நிலுவையில் உள்ள வழக்குகள் தொடர்பாக எதிர்காலத்தில் எச்.வி.ஓ.சி.-க்கு ஏற்படும் வருங்கால கடப்பாடுகளுக்கும் அரசே பொறுப்பேற்றுக் கொள்ளும்.
ஏழு நகரங்களில் உள்ள நிலங்கள் பல ஆண்டுகளாக பயன்படுத்தப்படாமல் உள்ளன. MoHUA-வுக்கு சொத்துகளை மாற்றுவதால், பொது தேவைகளுக்காக நிலத்தை பயன்படுத்த முடியும். நலிவுற்ற பொதுத் துறை நிறுவனமாக கலைக்கப்படும் நிலையில் உள்ள, எச்.வி.ஓ.சி. நிறுவனத்தை சீக்கிரத்தில் மூடுவதை இது விரைவுபடுத்தும்.
பிரதமர் அலுவலகம்
பிரதமர் நரேந்திர மோடியுடன், சார்லஸ் ஷுமர் தலைமையிலான ஒன்பது செனட்டர்கள் அடங்கிய அமெரிக்க நாடாளுமன்றக் குழு சந்திப்பு
செனட் சபையின் பெரும்பான்மைத் தலைவர் சார்லஸ் ஷுமர் தலைமையிலான ஒன்பது செனட்டர்கள் அடங்கிய அமெரிக்க நாடாளுமன்றக் குழு பிரதமர் திரு நரேந்திர மோடியை இன்று சந்தித்தது. தூதுக்குழுவில் ரான் வைடன், ஜாக் ரீட், மரியா கான்ட்வெல், ஆமி குளோபுச்சார், மார்க் வார்னர், கேரி பீட்டர்ஸ், கேத்தரின் கோர்டெஸ் மாஸ்ட, பீட்டர் வெல்ச் ஆகியோர் இடம் பெற்றிருந்தனர்.
அமெரிக்க நாடாளுமன்ற பிரதிநிதிகள் குழுவை வரவேற்ற பிரதமர், இந்திய-அமெரிக்க இருதரப்பு உறவுகளை வலுப்படுத்த அமெரிக்க நாடாளுமன்றத்தின் நிலையான மற்றும் இரு கட்சி ஆதரவைப் புகழ்ந்துரைத்தார். அதிபர் ஜோசப் பிடனுடனான தமது சமீபத்திய தொலைபேசி உரையாடலை நினைவுகூர்ந்தார். சமகால உலகளாவிய சவால்களை எதிர்கொள்ள இந்தியா-அமெரிக்கா விரிவான உலகளாவிய உத்திபூர்வ கூட்டாண்மையை மேலும் மேம்படுத்துவதற்கான இரு தலைவர்களின் பகிரப்பட்ட பார்வையையும் பிரதமர் குறிப்பிட்டார்.
பகிரப்பட்ட ஜனநாயக விழுமியங்கள், வலுவான இருதரப்பு ஒத்துழைப்பு, வலுவான மக்களுக்கு இடையிலான உறவுகள், அமெரிக்காவில் உள்ள துடிப்பான இந்திய சமூகம் ஆகியவை இருதரப்பு உத்திபூர்வ கூட்டாண்மைக்கு வலுவான தூண்களாக இருப்பதை பிரதமரும், அமெரிக்க பிரதிநிதிகளும் அங்கீகரித்தனர்.
முக்கியமான தொழில்நுட்பங்கள், சுத்தமான எரிசக்தி மாற்றம், கூட்டு மேம்பாடு, உற்பத்தி, நம்பகமான மற்றும் நெகிழ்ச்சியான விநியோக சங்கிலிகள் ஆகியவற்றில் இந்தியா-அமெரிக்கா உறவுகளை ஒருங்கிணைப்பதற்கான புதிய வாய்ப்புகளை அமெரிக்க பிரதிநிதிகளுடன் பிரதமர் விவாதித்தார்.
வணிகம் மற்றும் தொழில்துறை அமைச்சகம்
டி.பி.ஐ.ஐ.டி மற்றும் குஜராத் அரசு இணைந்து இன்று கார்வி குஜராத் பவனில் 'ஒரு மாவட்டம் ஒரு தயாரிப்பு' விளம்பர சுவரை அறிமுகப்படுத்தின
மத்திய வர்த்தகம் மற்றும் தொழில்துறை அமைச்சகத்தின் தொழில் மற்றும் உள்நாட்டு வர்த்தக மேம்பாட்டுத் துறையின்  ஒரு முன்முயற்சியான ஒரு மாவட்டம் ஒரு தயாரிப்பு  திட்டம், மாநிலத்தின் உள்நாட்டு கைவினைஞர்களை ஊக்குவிப்பதற்காக புதுதில்லியில் குஜராத் அரசுடன் தனது முதல் ஒத்துழைப்பைத் தொடங்கியது. டிபிஐஐடியின் இணைச் செயலாளர் திருமதி மன்மீத் நந்தா மற்றும் குஜராத் அரசின் குடியிருப்பு ஆணையரும் நிதித் துறையின் செயலாளருமான திருமதி ஆர்த்தி கன்வார் ஆகியோர் கூட்டாக இன்று கார்வி குஜராத் பவனில் “ஓரு மாவட்டம், ஒரு தயாரிப்பு” விளம்பர சுவரைத் திறந்து வைத்தனர்.
33 மாவட்டங்களைக் கொண்ட குஜராத் மாநிலம் முழுவதும் பரந்த புவியியல் பரப்பளவு மற்றும் பல்வேறு தயாரிப்புகளுக்கான திறனை எடுத்துக்காட்டுகிறது. “ஓரு மாவட்டம் ஒரு தயாரிப்பு” - குஜராத்தில் பாரம்பரிய கைவினைப்பொருட்களான காம்தி பிளாக் பிரிண்ட் மற்றும் மாதா-நி-பச்சேடி முதல் நிலக்கடலை மற்றும் சீரகம் போன்ற விவசாய பொருட்கள் வரை 68 தனித்துவமான தயாரிப்புகளின் வளமான சேகரிப்பு உள்ளது.
ஒரு குறிப்பிடத்தக்க ஒத்துழைப்பில், குஜராத்தின் தனித்துவமான தயாரிப்புகளின் மேம்பாடு மற்றும் அங்கீகாரத்தை மேம்படுத்தும் வகையில், தயாரிப்பு குறியீடல் மற்றும் தகவல் அட்டைகளை செயல்படுத்த குஜராத் அரசாங்கத்துடன் ஓடிஓபி கூட்டு சேர்ந்துள்ளது. இந்த ஒத்துழைப்பு நுகர்வோரை விற்பனையகத்தை நோக்கி செல்வதையும், விற்பனையை அதிகரிப்பதையும், தேசிய அளவில் குஜராத்தின் தயாரிப்புகளின் பார்வையை அதிகரிப்பதையும் நோக்கமாகக் கொண்டுள்ளது. கார்வி குஜராத் பவன் குஜராத் கைவினைப் பொருட்களை சிறப்பாக காட்சிப்படுத்துவதற்காக ஓடிஓபி தயாரிப்புகளை அதன் உட்புறங்களில் ஒருங்கிணைத்துள்ளது.
குஜராத்தில் ஓடிஓபி தலையீடுகள், குறிப்பாக அவற்றின் சந்தை இருப்பை மேம்படுத்த சில தயாரிப்புகளில் கவனம் செலுத்துகின்றன. எடுத்துக்காட்டாக, சுஜானி கைத்தறி, ஜம்நகரி பந்தினி மற்றும் பதான் படோலா ஆகியவற்றுக்காக அரசாங்க இ-சந்தை  இயக்கங்கள் நடத்தப்பட்டுள்ளன. கூடுதலாக, கம்பத் மாவட்டத்தில் உள்ள அகேட் ஸ்டோன் மற்றும் பரூச் மாவட்டத்தைச் சேர்ந்த சுஜானி ஆகியோருக்கு தேசிய வடிவமைப்பு நிறுவனம்  பயிலரங்கு உதவி வழங்கப்பட்டுள்ளது.
நாட்டின் அனைத்து மாவட்டங்களிலும் சீரான பிராந்திய வளர்ச்சியை ஊக்குவிப்பதன் மூலம் நாட்டையும் அதன் மக்களையும் தன்னிறைவு அடையச் செய்வதற்கான பிரதமர் திரு நரேந்திர மோடியின் தொலைநோக்கு பார்வையை வெளிப்படுத்துவதை இந்த ஓ.டி.ஓ.பி முன்முயற்சி நோக்கமாகக் கொண்டுள்ளது. கைத்தறி மற்றும் கைவினைப்பொருட்கள் உள்ளிட்ட பல்வேறு துறைகளை உள்ளடக்கிய நாடு முழுவதும் உள்ள பல்வேறு வகையான தயாரிப்புகளை காட்சிப்படுத்தும் வகையில், ஒவ்வொரு மாவட்டத்திலிருந்தும் ஒரு தனித்துவமான தயாரிப்புகளைத் தேர்ந்தெடுத்து, அடையாளப்படுத்தி விளம்பரப்படுத்துகிறது. இந்த நோக்கத்தை சிறப்பாக அடைய, ஓடிஓபி குழு இந்த திசையில் பணிபுரியும் பிற அரசு மற்றும் தனியார் நிறுவனங்களுடன் இணைந்து அதிக பார்வையாளர்களை சென்றடைகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 96.43 கோடியை கடந்துள்ளது
நாட்டில் கடந்த 24 மணி நேரத்தில் 50,63,845 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 96.43 கோடியை  கடந்தது. 94,26,400 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 22,844 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,33,42,901 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.06 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 108 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 15,823 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,07,653; 214 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.61 சதவீதமாக உள்ளது.
கடந்த 24 மணி நேரத்தில் 13,23,399 கொவிட் பரிசோதனைகள் செய்யப்பட்டன. இதுவரை மொத்தம் 58.63 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி கடந்த 110 நாட்களாக 3 சதவீதத்திற்கும் கீழே நீடித்து, தற்போது 1.46 சதவீதமாகவும், தினசரி தொற்று உறுதி தற்போது விகிதம் 1.19 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 127 நாட்களாக 5 சதவீதத்திற்கு கீழேயும் 44 நாட்களாக 3 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763478
பாதுகாப்பு அமைச்சகம்
“சர்வதேச பாதுகாப்பு குறித்த ஏழாவது மாஸ்கோ மாநாட்டில்” பாதுகாப்புத் துறை அமைச்சரின் உரை
2018 ஏப்ரல் 3 முதல் 5 வரை நடைபெறும் சர்வதேச பாதுகாப்பு குறித்த ஏழாவது மாஸ்கோ மாநாட்டில் பங்கேற்பதற்கு 3 நாள் பயணமாக ரஷ்யா சென்றுள்ள பாதுகாப்பு அமைச்சர் திரு. நிர்மலா சீதாராமன் ரஷ்ய தலைநகரில் ஏப்ரல் 4 அன்று மாநாட்டின் 2-வது தொடக்க அமர்வில் தற்போதைய உலக பாதுகாப்பு பந்தோபஸ்து மற்றும் ராணுவ நிலை தொடர்பான அம்சங்களை உள்ளடக்கி “பன்மைய உலகில் பாதுகாப்பு” என்ற தலைப்பில் உரையாற்றினார்.
இந்தியாவை பொறுத்தவரை ஐரோப்பிய ஆசிய அண்டை அயலாராகிய எமது பாதுகாப்பு மற்றும் நிலைத்தன்மையை உறுதி செய்ய, குறிப்பாக பயங்கரவாத தீமையை எதிர்கொள்ள, ரஷ்யாவுடனான ஒத்துழைப்பு மிகவும் அவசியம் என்று பாதுகாப்பு அமைச்சர் குறிப்பிட்டார். இந்த பிராந்தியத்தில் நிலவும் பயங்கரவாதம், ஆப்கானிஸ்தானில் தொடரும் நிலையற்ற தன்மை, விரிந்த ஆசிய பசிபிக் பிராந்தியத்தின் பாதுகாப்புக்கு அதிகரித்து வரும் அச்சுறுத்தல்கள், பருவநிலை மாற்றம், உணவு மற்றும் எரிசக்தி போதாமை, நிதிநிலை ஏற்றஇறக்கம் ஆகியவை குறித்தும் அவர் உரையாற்றினார். இந்த பிரச்சனைகளுக்குத் தீர்வு காண நாடுகளுக்கு இடையே ஒத்துழைப்பு தேவைப்படுகிறது என்றும் அவர் கூறினார்.
பாதுகாப்பு அமைச்சரின் முழுமையான உரைக்கு www.pib.nic.in என்ற இணைய தளத்தைக் காணவும்.
(Visitor Counter : 104
குடியரசுத் தலைவர் செயலகம்
சிந்தனைகளின் குவிமையமான பல்கலைக்கழகங்கள் துண்டிக்கப்பட்ட தனி அமைப்புகள் அல்ல, சமூகத்தின் அங்கம் என்றும் அவை சமூக மாற்றத்தின் பகுதியாகும் என்றும் குடியரசுத் தலைவர் கூறியுள்ளார்
சிந்தனைகளின் குவிமையமான பல்கலைக்கழகங்கள் துண்டிக்கப்பட்ட தனி அமைப்புகள் அல்ல, சமூகத்தின் அங்கம் என்றும் அவை சமூக மாற்றத்தின் பகுதியாகும் என்றும் குடியரசுத் தலைவர் திரு. ராம்நாத் கோவிந்த் கூறியுள்ளார்.
கல்விசார் சமூகம் புதிய ஞானத்தின் அடிப்படையில் ஆராய்ச்சியில் ஈடுபடுவதாக மட்டுமின்றி மனித சமூகம் நிலைத்திருப்பதற்கான ஞானத்தையும் உருவாக்க வேண்டும் என்று அவர் கூறினார்.
புவனேஸ்வரில் உள்ள உத்கல் பல்கலைக்கழக பவள விழா நிறைவு நிகழ்ச்சியில் இன்று அவர் உரையாற்றினார்.
விளிம்பு நிலையில் உள்ள மக்களுக்கு அதிகாரமளிப்பதில் மாணவர்களும், ஆசிரியர்களும் உணர்வுபூர்வமாக செயல்பட வேண்டுமென்று குடியரசுத் தலைவர் கூறினார். சுற்றுச்சூழல், சுகாதாரம், கல்வி ஆகியவை தீவிரமாக எடுத்துக் கொள்ளப்பட வேண்டும் என்று அவர் கூறினார்.
முன்னதாக ஒடிசாவின் குர்தா மாவட்டத்தில் உள்ள பாருனி மலை அடிவாரத்தில் கட்டப்படவுள்ள பைக்கா போர் வீரர்கள் நினைவிடத்திற்குக் குடியரசுத் தலைவர் அடிக்கல் நாட்டினார். இந்த நிகழ்ச்சியில் பேசிய அவர், நமது வரலாற்றின் புகழ்மிக்க பக்கங்கள் பற்றி மக்களுக்கு எடுத்துரைக்க வேண்டுமென்றும், குறிப்பாக நமது முன்னோர்களின் தியாகங்கள் பற்றி இளைய தலைமுறை நன்கு அறிந்திருப்பது தேசக் கட்டுமானத்தின் முக்கியப் பகுதி என்றும் கூறினார்.